open-index/open-wikipedia-markdown huggingface dataset:
মায়াবিনী (২০১৭-এর চলচ্চিত্র)

***মায়াবিনী*** ২০১৭ সালে মুক্তিপ্রাপ্ত একটি বাংলাদেশী হাস্যকর ভৌতিক চলচ্চিত্র। চলচ্চিত্রটি পরিচালনা করেছেন আকাশ আচার্য্য এবং প্রযোজনা করেছেন সোমা আচার্য্য। এই চলচ্চিত্রের শ্রেষ্ঠাংশে অভিনয় করেছেন সাইমন সাদিক, আইরিন সুলতানা, অমিত হাসান এবং অন্যান্য ভূমিকায় অভিনয় করেছেন কাজী হায়াৎ, শিবা শানু সহ আরো অনেকে। চলচ্চিত্রটি প্রেক্ষাগৃহে মুক্তি পেয়েছে ৩ ফেব্রুয়ারী ২০১৭ সনে এবং এই চলচ্চিত্রটি ভারতীয় তামিল ভাষার চলচ্চিত্র *[[মুনি ২: কাঞ্চনা]]* (২০১১) থেকে পুননির্মাণ করা হয়েছে।

## কাহিনী সংক্ষেপে
একটি শিশু ছোট থেকে বেড়ে উঠে পরিবারের সাথে। বড় হয়ে জানতে পারে সে হিজড়া। তখন সে স্বপ্ন দেখে সেও একদিন বড় হবে। আস্তে আস্তে নিজেকে তৈরি করে নিজের মতো করে। এক সময় স্বপ্ন আকে একটি জমিতে হাসপাতাল তৈরি করবে। সেই জমি আবার একদল প্রভাবশালী ব্যক্তি দখল করে রাখে তারপর শুরু হয় দ্বন্দ্ব।

## অভিনয়ে

* সাইমন সাদিক - প্রেম
* আইরিন সুলতানা - প্রিয়া
* অমিত হাসান - মায়া
* কাজী হায়াৎ
* শিবা শানু
* বিপাশা কবির (আইটেম গানে আগমন)

## মুক্তি
চলচ্চিত্র টি ৩ ফেব্রুয়ারী ২০১৭ সনে দেশের বিভিন্ন প্রেক্ষাগৃহে মুক্তি পেয়েছে।

## পুননির্মাণ
এই চলচ্চিত্রটি ভারতীয় তামিল ভাষার চলচ্চিত্র *[[মুনি ২: কাঞ্চনা]]* (২০১১) থেকে পুননির্মাণ করা হয়েছে।

## তথ্যসূত্র

## বহিঃসংযোগ

* 
*

বিষয়শ্রেণী:২০১০-এর দশকের প্রণয়ধর্মী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র
বিষয়শ্রেণী:২০১০-এর দশকের নাট্য চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:বাংলাদেশে ধারণকৃত চলচ্চিত্র
বিষয়শ্রেণী:২০১৭-এর চলচ্চিত্র
নি নি

**নি নি** (, জন্ম ৮ আগস্ট ১৯৮৮) একজন চীনা অভিনেত্রী, যিনি ২০১১ সালের ঝাং ইমু পরিচালিত চলচ্চিত্র *দ্য ফ্লাওয়ারস অফ ওয়ার* -এ ইউ মো এবং ২০১৯ সালে টেলিভিশন ধারাবাহিক *লাভ অ্যান্ড ডেসটিনি-*তে লিং শি চরিত্রে অভিনয় করার জন্য সর্বাধিক পরিচিত। তাকে সাউদার্ন মেট্রোপলিস ডেইলি দ্বারা "নব্য চার ড্যান অভিনেত্রী" হিসাবে বিবেচনা করা হয়। 

## জীবনের প্রথমার্ধ
নি ৮ মার্চ ১৯৮৮ সালে নানজিং, জিয়াংসু, চীনে জন্মগ্রহণ করেন। তিনি চীনের কমিউনিকেশন ইউনিভার্সিটি, নানজিং থেকে টেলিভিশন সম্প্রচার ও আয়োজক বিষয়ে স্নাতক হন। 

## কর্মজীবন
নি ঝাং ইমুর যুদ্ধবিষয়ক চলচ্চিত্র *দ্য ফ্লাওয়ারস অফ ওয়ার* -এ আত্মপ্রকাশ করেন, প্রধান নারী চরিত্র "ইউ মো" চরিত্রে অভিনয় করেন।  তিনি চলচ্চিত্রে অভিনয়ের জন্য প্রশংসা পান এবং খ্যাতি অর্জন করেন। 

২০১২ এবং ২০১৩ সালে, লি লিউ ইয়ের সাথে রহস্য চলচ্চিত্র  *রিডেম্পশনে*,  প্রণয়ধর্মী চলচ্চিত্র *লাভ উইল টিয়ার আস অ্যাপার্ট* এবং রোড-ট্রিপ নাট্য চলচ্চিত্র *আপ ইন দ্য উইন্ড* -এ অভিনয় করেন।  

২০১৪ সালে, নি আসন্ন-যুগের চলচ্চিত্র *ফ্লিট অফ টাইমে* অভিনয় করেন।   ২০১৫ সালে, নী *ব্রাইড ওয়ারসের* চীনা পুনর্নির্মানে  অ্যাঞ্জেলাবেবির সাথে অভিনয় করেছিলেন। 

২০১৬ সালে, নি লুক বেসন রচিত চীনা-ফরাসি কাল্পনিক *দ্য ওয়ারিয়র্স গেটে* অভিনয় করেছিলেন।  একই বছর, তিনি ঝাং ইমু'র কন্যা দ্বারা পরিচালিত প্রণয়ধর্মী হাস্যরসাত্মক চলচ্চিত্র *সাডেনলি* *সেভেন্টিনে* অভিনয় করেন। 

২০১৭ সালে, নি কাল্পনিক অ্যাকশন চলচ্চিত্র *উ কং*,  পাশাপাশি সুই হার্ক পরিচালিত বিজ্ঞান কল্পকাহিনী উক্সিয়া চলচ্চিত্র *দ্য থাউজেন্ড ফেস অফ দুনজিয়াতে* অভিনয় করেছিলেন। 

২০১৮ সালে, নি তার প্রথম টেলিভিশন নাটক, *দ্য রাইজ অফ ফিনিক্সে* চেন কুনের সাথে অভিনয় করেছিলেন। ধারাবাহিকের গানের অংশ হিসেবে তিনি তার প্রথম একক "হোয়াই টু নো এভেইল" প্রকাশ করেন।   *ফোর্বস চীন* তাদের ৩০ অনূর্ধ্ব ৩০ এশিয়া ২০১৭ -এ তালিকাভুক্ত করে যা ৩০ বছরের কম বয়সী ৩০ জন প্রভাবশালী ব্যক্তিদের একটি তালিকা যারা তাদের ক্ষেত্রে যথেষ্ট প্রভাব ফেলেছে। 

২০১৯ সালে, নি বড় পর্দায় ফেরেন অপরাধ ডাকাতি চলচ্চিত্র *স্যাভেজ* -এ।  এরপর তিনি স্টেন লাই পরিচালিত *ওয়ান ওয়ান জিরো এইট* নাটকের মাধ্যমে থিয়েটারে আত্মপ্রকাশ করেন।  একই বছর, নি চ্যাং চেনের সাথে কাল্পনিক প্রণয়ধর্মী নাটক *লাভ অ্যান্ড ডেসটিনিতে* অভিনয় করেন।  ধারাবাহিকটি ইতিবাচক পর্যালোচনা পায়, এবং নি একটি কুমারী পরীর চরিত্রে অভিনয়ের জন্য প্রশংসা অর্জন করেন, যেখানে সে সুখ পাবার জন্য অসংখ্য সংগ্রামের মধ্য দিয়ে যান। 

২০২০ সালে, নি অ্যাকশন থ্রিলার *শক ওয়েভ ২* -এ অ্যান্ডি লাউ -এর সাথে অভিনয় করেন। 

২০২১ সালে, নিকে *নাইট ওয়ান্ডারার* নাটকে অভিনয়ের জন্য নেয়া হয়েছিল, যা দেং লুনের পাশাপাশি ঝাও শি ঝির জনপ্রিয় সময়-ভ্রমণ বিষয়ভিত্তিক উপন্যাস "ইয়ে এলভি রেন" (夜旅人) থেকে রূপান্তরিত। 

## তথ্যসূত্র


## বহিঃসংযোগ

* 
* Ni Ni at hkmdb.com
* Ni Ni at chinesemov.com

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:চীনা চলচ্চিত্র অভিনেত্রী
বিষয়শ্রেণী:চীনা টেলিভিশন অভিনেত্রী
বিষয়শ্রেণী:চীনা ভাষার লেখা থাকা নিবন্ধ
বিষয়শ্রেণী:শ্রেষ্ঠ নবাগতার জন্য এশীয় চলচ্চিত্র পুরস্কার বিজয়ী
বিষয়শ্রেণী:নানচিংয়ের অভিনেত্রী
বিষয়শ্রেণী:২১শ শতাব্দীর চীনা অভিনেত্রী
১৯১০ সালের পূর্বেকার জাপানি চলচ্চিত্রের তালিকা

এখানে ১৮৯৮ থেকে ১৯০৯ সালের মধ্যে জাপানে নির্মিত প্রথম দিকের চলচ্চিত্রগুলির অসম্পূর্ণ তালিকা দেওয়া হয়েছে। অক্ষরক্রমিক সকল চলচ্চিত্রের জন্য বিভাগ:জাপানি চলচ্চিত্র দেখুন। ১৮৯৮ সালে প্রথম একটি সংক্ষিপ্ত তথ্যচিত্র তৈরি হয়। তারপর জাপানের বিখ্যাত কাবুকি ধারার চলচ্চিত্র তৈরি করা হয়। এভাবে বিশ্ব চলচ্চিত্র জগতের প্রথম ভাগে জাপানে চলচ্চিত্র শিল্প গড়ে ওঠে ও অগ্রগতি পায়।

## ১৯৯৮-১৯০৯


চিত্র:ShozoMakino.jpg|অগ্রগামী পরিচালক শোজো মাকিনো
চিত্র:Onoe-Matsunosuke.jpg|*১৯১০ সালে চুশিংগুরা গোদানমে*


## তথ্যসূত্র

## বহিঃসংযোগ

* ইন্টারনেট মুভি ডাটাবেসে জাপানি ফিল্ম

বিষয়শ্রেণী:দশক অনুযায়ী জাপানি চলচ্চিত্রের তালিকা
ও টুনির মা তোমার টুনি কথা শোনে না

**ও টুনির মা তোমার টুনি কথা শোনে না** ২০০৯ সালে প্রকাশিত একটি গান। গানটি রচনা করেন প্রমিত কুমার। গানটি ২০০৯ সালে সিডি ক্যাসেট আকারে এবং ২০১৬ সালে সিএমভি মিউজিক ইউটিউব চ্যানেলে মুক্তি পায় । এটি সে সময়ে দুই বাংলায় জনপ্রিয় সুপারহিট অ্যালবামে পরিণত হয়।

নরসিংদীর পলাশ থানার পণ্ডিতপাড়া গ্রামে বসে এই গান লেখেন প্রমিত কুমার। তিন দিন লাগে গানটি শেষ করতে। এরপর ঢাকায় রেকর্ডিং করাতে এলে স্টুডিও থেকে সবাই বলতে থাকেন, "না না, এই রকম গান চলবে না, এটা কোনো গান হলো?" শুনে মন খারাপ হয় প্রমিতের। ইচ্ছা ছিল পঞ্চম অ্যালবামের নাম দেবেন ‘টুনির মা’। কিন্তু অডিও প্রকাশনা প্রতিষ্ঠান সেই নাম বাদ দিয়ে রাখে *বউ আমার চেয়ারম্যান*। এই নাম নিয়েই প্রমিতের স্বপ্নের প্রথম অ্যালবাম তাঁর হাত আসে। অল্প সময়ের মধ্যেই ‘**ও টুনির মা’** গানটি ভারতে ও বাংলাদেশ ব্যাপক জনপ্রিয়তা লাভ করে।

## আরো পড়ুন

* বাংলা গান
* ভাওয়াইয়া

## তথ্যসূত্র

বিষয়শ্রেণী:২০০৯-এর গান
বিষয়শ্রেণী:বাংলা ভাষার গান
নাজির আব্বাসি

**নাজির আব্বাসি** (সিন্ধি:نذير عباسى, উর্দু:نذیر عباسی) (জন্ম ১০ই এপ্রিল ১৯৫৩ - মৃত্যু ৯ই আগস্ট, ১৯৮০) পাকিস্তানের কমিউনিস্ট পার্টির কেন্দ্রীয় কমিটির সর্বকনিষ্ঠ সদস্য ছিলেন। মুহাম্মদ জিয়া-উল-হকের সরকার থাকাকালীন, ১৯৮০ সালের ৯ই আগস্ট তাঁকে নির্যাতন করে হত্যা করা হয়।
সে সময় তিনি পাকিস্তান সেনাবাহিনীর ফিল্ড ইন্টেলিজেন্স ইউনিট-এর (এফআইইউ) হেফাজতে ছিলেন। তাঁর পরিবার অভিযোগ করেছিলেন যে, প্রাক্তন আইএসআই এর অপারেটিভ ব্রিগেডিয়ার ইমতিয়াজ আহমেদ বিল্লা আব্বাসিকে নিজের হেফাজতে থাকা অবস্থায় নির্যাতন করে হত্যা করেছেন, এবং বিল্লা একটি টিভি সাক্ষাৎকারে এটি স্বীকারও করেছিলেন।

## প্রাথমিক জীবন
আব্বাসি ১৯৫৩ সালের ১০ই এপ্রিল, পাকিস্তানের সিন্ধু প্রদেশের, তান্ডো আল্লায়ারে জন্মগ্রহণ করেন। তাঁর পিতা ও মাতার নাম যথাক্রমে জান মুহাম্মদ আব্বাসি এবং কমর-উল-নিসা। ইন্টারমিডিয়েট শিক্ষা শেষ করার পর, তিনি তান্ডো আল্লায়ারের মিউনিসিপ্যাল ​​কমিটিতে কাজ শুরু করেন এবং মিউনিসিপ্যাল ​​শ্রমিকদের একটি ইউনিয়ন সংগঠিত করেন। তিনি এরপর সিন্ধ বিশ্ববিদ্যালয়ে পড়াশোনা করতে যান। সেখানে তিনি রাষ্ট্রবিজ্ঞান বিষয়ে স্নাতক ডিগ্রি লাভ করেন। ১৯৭৮ সালের ৪ঠা ফেব্রুয়ারি তিনি হামিদা ঘাংরোকে বিবাহ করেন এবং তাঁদের একটি কন্যা হয়েছিল যার নাম জারকা আব্বাসি।

## রাজনৈতিক কর্মজীবন
ছাত্রজীবনেই আব্বাসি রাজনীতি শুরু করেছিলেন। তিনি ১৯৬৯ সালে আজাদ মারোরা স্টুডেন্টস ফেডারেশনের সদস্য হিসাবে প্রথম গ্রেপ্তার হন। এই সংগঠন সিন্ধি ভাষায় নির্বাচনী ভোটার তালিকা প্রকাশের দাবি করছিল। কারাগারে কমিউনিস্ট এবং জাতীয় ছাত্র ফেডারেশনের নেতাদের সাথে তাঁর পরিচয় হয়। জেলে তিনি সিন্ধু ন্যাশনাল স্টুডেন্টস ফেডারেশনের সহ রাজনৈতিক বন্দীদের দ্বারা প্রভাবিত হয়েছিলেন। এই সংগঠনে তিনি যোগ দিয়েছিলেন এবং পরে এর নেতা হন। ১৯৭৮ সালের মে মাসে, মুহাম্মদ জিয়া-উল-হকের একনায়কত্বের সময় গোপন মাসিক পত্রিকা হালচাল প্রকাশের অভিযোগে সামরিক বাহিনী আব্বাসিকে আবার গ্রেপ্তার করে এবং তাঁকে কোয়েটার কুখ্যাত কুলি ক্যাম্প কারাগারে পাঠানো হয়।। সেই সময়কালে সিন্ধ ন্যাশনাল স্টুডেন্টস ফেডারেশন এবং সিন্ধ হরি কমিটির অনেক সদস্যকে সিন্ধু প্রদেশ থেকে গ্রেফতার করা হয়েছিল।
১৯৮০ সালের ৩০শে জুলাই পাকিস্তান সেনাবাহিনীর ব্রিগেডিয়ার বিল্লার এফআইইউ ফিল্ড ইন্টেলিজেন্স ইউনিট তাঁকে করাচি থেকে আবার গ্রেপ্তার করে। তাঁর সঙ্গেই আরও গ্রেপ্তার হয়েছিলেন অধ্যাপক জামাল নকভি, অমরলাল, কামাল ওয়ার্সি এবং শাব্বির শর। এর পরে সোহেল সাঙ্গী, বদর আব্রো এবং আরো অনেককে গ্রেপ্তার করা হয়েছিল। আব্বাসিকে ১৯৮০ সালের ৩০শে জুলাই তারিখে দলের অন্যান্য কর্মীদের সাথে গ্রেপ্তার করা হয়। তিনি নিহত হন এবং দলের বাকিদের একটি সামরিক আদালতে বিচার করা হয় যেটি জাম সাকি মামলা নামে পরিচিত হয়।

## মৃত্যু
১৯৮০ সালের ৯ই আগস্ট নাজির আব্বাসিকে নির্যাতন করে হত্যা করা হয়েছিল।

## তথ্যসূত্র

## বহিঃসংযোগ
* বামপন্থীরা নেতার খুনিদের গ্রেফতার চায়, ডন, ৮ই আগস্ট ২০০৯
* আব্বাসি হত্যা মামলা পুনরায় চালু করার দাবি, ডন, ১০ই আগস্ট ২০০৯
* নাজির আব্বাসির জীবনী হাসান মুজতবার লেখা

বিষয়শ্রেণী:১৯৫৩-এ জন্ম
বিষয়শ্রেণী:১৯৮০-এ মৃত্যু
বিষয়শ্রেণী:পাকিস্তান কমিউনিস্ট পার্টির রাজনীতিবিদ
বিষয়শ্রেণী:সিন্ধু বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সিন্ধি রাজনীতিবিদ
ফ্র্যাঙ্ক ও'গ্রাডি

**ফ্রান্সিস ফিলিপ ও'গ্রাডি** (৯ অক্টোবর ১৯০০৬ মে ১৯৮১) অস্ট্রেলিয়ার একজন সিনিয়র সরকারি কর্মচারী ছিলেন। তিনি ১৯৬১ সালের সেপ্টেম্বর থেকে ১৯৬৫ সালের ডিসেম্বর পর্যন্ত পোস্টমাস্টার-জেনারেল বিভাগের মহাপরিচালক ছিলেন।

## জীবন ও কর্মজীবন
ফ্র্যাঙ্ক ও'গ্র্যাডি হান্না এবং জন মাইকেল ও'গ্র্যাডির প্রথম সন্তান, তিনি ১৯০০ সালের ৯ অক্টোবর অ্যাডিলেডের থিবারটনে জন্মগ্রহণ করেন।

১৯৬১ সালের সেপ্টেম্বরে তিনি পোস্টমাস্টার-জেনারেল বিভাগের প্রধান হিসেবে পোস্ট অ্যান্ড টেলিগ্রাফের মহাপরিচালক নিযুক্ত হন।

ও'গ্র্যাডি কমনওয়েলথ পাবলিক সার্ভিস থেকে অবসর গ্রহণ করেন এবং ১৯৬৫ সালের ডিসেম্বরে পোস্টমাস্টার-জেনারেল ডিপার্টমেন্টে তার পদ থেকে অবসর নেন।

## পুরস্কার
১৯৬৪ সালে ও'গ্র্যাডি ব্রিটিশ সাম্রাজ্যের কমান্ডার অব দ্য অর্ডার নিযুক্ত হন। পরবর্তীতে ১৯৬৯ সালে সেন্ট গ্রেগরি দ্য গ্রেটের প্যাপাল অর্ডারের নাইট কমান্ডার নিযুক্ত হন।

## তথ্যসূত্র

বিষয়শ্রেণী:১৯৮১-এ মৃত্যু
বিষয়শ্রেণী:১৯০০-এ জন্ম
সবিতা চট্টোপাধ্যায়

**সবিতা চ্যাটার্জী** (১৫ জুলাই ১৯৩৭-৪ জুলাই,২০১৯) একজন বাঙালি অভিনেত্রী যিনি মূলত হিন্দি ও কিছু বাংলা সিনেমাতে অভিনয় করেছিলেন।

## অভিনীত চলচ্চিত্র
# আজ সন্ধ্যায় (১৯৫৪)
# মহিলা মহল (১৯৫৪)
# সাঁঝের প্রদীপ (১৯৫৫)
# পুত্রবধূ (১৯৫৬)
# পরিবার (১৯৫৬)
# পুনর্মিলন (১৯৫৭)
# খেলা ভাঙ্গার খেলা (১৯৫৭)
# তমসা (১৯৫৬)
# জন্মতিথি (১৯৫৭)
# 12'o Clock (১৯৫৮)
# পতি পরমেশ্বর (১৯৫৮)
# সত্তা বাজার (১৯৫৯)
# কবি কালিদাস (১৯৫৯)
# জল সচ (১৯৫৯)
# দ্বীপ জ্বলতা রাহে (১৯৫৯)
# বেওয়াকু (১৯৬০)
# মিয়া বিবি রাজি (১৯৬০)
# মিট্টি মে সোনা (১৯৬০)
# আপনা হাত জগন্নাথ (১৯৬০)
# নজরানা (১৯৬১)
# উম্মিদ (১৯৬২)
# সংগীত সম্রাট তানসেন (১৯৬২)
# রাজ কি বাত (১৯৬২)
# বাত এক রাত কি (১৯৬২)
# দিল হি তো হ্যায় (১৯৬৩)
# মজবুর (১৯৬৪)
# নীলা আকাশ (১৯৬৫)
# কাঁচ কাটা হিরে (১৯৬৫)
# সানহেরে কদম (১৯৬৬)
# রাজদ্রোহী (১৯৬)
# আয়ে দিন বাহার কে (১৯৬৬)
# লভ কুশ (১৯৬৬)
# দেবর (১৯৬৬)
# আয়েগা আনেওয়ালা (১৯৬৭)
# হরে কাঁচ কি চুড়িয়া (১৯৬৭)
# কন্যাদান (১৯৬৮)
# চিমনি কি ধোঁয়া (১৯৭৩)
# অন্বেষণ (১৯৮৬)

## তথ্যসূত্র

https://bengali.indianexpress.com/entertainment/bengali-actress-sabita-
chatterjee-no-more-118026/

বিষয়শ্রেণী:১৯৩৭-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:বাঙালি অভিনেত্রী
মফিজুল ইসলাম (সচিব)

**মফিজুল ইসলাম** বাংলাদেশ সিভিল সার্ভিসের একজন প্রাক্তন সিনিয়র সচিব। তিনি বাস্তবায়ন পরিবীক্ষণ ও মূল্যায়ন বিভাগের সচিব, বাণিজ্য মন্ত্রণালয়ের সচিব ও সিনিয়র সচিব এবং বাংলাদেশ প্রতিযোগিতা কমিশনের চেয়ারপার্সন হিসেবে দায়িত্ব পালন করেছেন।

## প্রাথমিক জীবন ও শিক্ষা
মফিজুল ঢাকা জেলার বাড্ডা থানার সাতারকুলে জন্মগ্রহণ করেন। বর্ণাঢ্য শিক্ষা জীবনের অধিকারী জনাব মোঃ মফিজুল ইসলাম বাড্ডা আলাতুন্নেসা উচ্চ বিদ্যালয় থেকে এস এস সি এবং আদমজী ক্যান্টনমেন্ট কলেজ থেকে এইচ এস সি পরীক্ষায় বিজ্ঞান বিভাগে কৃতিত্বের সাথে উত্তীর্ণ হন। তিনি ঢাকা বিশ্ববিদ্যালয়ের বাংলা বিভাগে কৃতিত্বের স্বাক্ষর রেখে স্নাতক (সম্মান) ও স্নাতকোত্তর ডিগ্রী লাভ করেন।। তিনি যুক্তরাষ্ট্রের হার্ভার্ড বিশ্ববিদ্যালয় এর অধীনে হার্ভার্ড কেনেডি স্কুল থেকে 'Leadership for the 21st Century' কোর্স  সম্পন্ন করেন।

## কর্মজীবন
মফিজুল ইসলাম বিসিএস ১৯৮৪ নিয়মিত ব্যাচের প্রশাসন ক্যাডারের একজন কর্মকর্তা হিসেবে প্রশাসনের বিভিন্ন স্তরে কাজ করেছেন। জেলা প্রশাসক ও জেলা ম্যাজিস্ট্রেট হিসেবে কাজ করেছেন মৌলভীবাজার জেলায়।https://www.dainikamadershomoy.com/post/300361 তিনি সমবায় অধিদপ্তরের নিবন্ধক ও মহাপরিচালক, পরিকল্পনা মন্ত্রণালয়ের বাস্তবায়ন পরিবীক্ষণ ও মূল্যায়ন বিভাগের ভারপ্রাপ্ত সচিব ও সচিব, বাণিজ্য মন্ত্রণালয়ের সচিব ও সিনিয়র সচিব ছিলেন। ২০১৮ সালে তিনি জাতীয় শুদ্ধাচার পুরস্কার লাভ করেন। সরকারি চাকরি থেকে অবসরের পর তিনি বাংলাদেশ প্রতিযোগিতা কমিশনের চেয়ারপার্সন হিসেবে দায়িত্ব পালন করেন।

২০১৯ সালের মার্চে তিনি বেলজিয়ামের ব্রাসেলসে বাংলাদেশ দূতাবাসে ইউরোপে নিযুক্ত কমার্শিয়াল কাউন্সিলরদের ইউরোপের বাজারে ‘ট্রেড স্ট্রাটেজি এন্ড এ্যাকশন প্ল্যান’ বাস্তবায়ন বিষয়ক এক কর্মশালায় সভাপতির বক্তৃতায় ইউরোপের বাজারে বাংলাদেশি পণ্যের গুরুত্য তুলে ধরেন।https://www.ittefaq.com.bd/39919/%E0%A6%87%E0%A6%89%E0%A6%B0%E0%A7%8B%E0%A6%AA%E0%A7%87%E0%A6%B0-%E0%A6%AC%E0%A6%BE%E0%A6%9C%E0%A6%BE%E0%A6%B0-%E0%A6%AC%E0%A6%BE%E0%A6%82%E0%A6%B2%E0%A6%BE%E0%A6%A6%E0%A7%87%E0%A6%B6%E0%A7%87%E0%A6%B0-%E0%A6%9C%E0%A6%A8%E0%A7%8D%E0%A6%AF-%E0%A6%96%E0%A7%81%E0%A6%AC%E0%A6%87-%E0%A6%97%E0%A7%81%E0%A6%B0%E0%A7%81%E0%A6%A4%E0%A7%8D%E0%A6%AC%E0%A6%AA%E0%A7%82%E0%A6%B0%E0%A7%8D%E0%A6%A3

তিনি বাংলাদেশ স্কাউটসের কার্যক্রমের সাথে নিজেকে দীর্ঘদিন আত্মনিয়োগ করেছেন। তিনি বাংলাদেশ স্কাউটসের স্পেশাল ইভেন্টস বিষয়ক জাতীয় কমিটির সভাপতি হিসেবে দায়িত্ব পালন করছেন।

## অর্জন
তিনি সরকারি দায়িত্ব পালনকালে সততা, দক্ষতা ও যোগ্যতার স্বাক্ষর রেখেছেন। তিনি ২০১৬-১৭ অর্থবছরে ই-গভর্নেস, আর্থিক বিধিবিধান প্রতিপালন, স্বচ্ছতা, জবাবদিহিতা ও সুশাসন নিশ্চিতকরণ এবং উদ্ভাবনী মনোবৃত্তি, শুদ্ধাচার অনুশীলন, সচেতনতা বৃদ্ধি ও প্রশিক্ষণ প্রদানে বিশেষ ভূমিকা রাখা য় তিনি সকল সিনিয়র সচিব ও সচিবদের মধ্য থেকে শ্রেষ্ঠ হিসেবে মাননীয় প্রধানমন্ত্রীর কাছ থেকে ৪ জুলাই ২০১৮ জাতীয় শুদ্ধাচার পুরস্কার গ্রহণ করেন।

২০১৬-২০১৭ সালে সকল মন্ত্রণালয় ও বিভাগের মাঝে বার্ষিক কর্মসম্পাদন চুক্তি (APA) বাস্তবায়নের মাধ্যমে সর্বোচ্চ স্কোর লাভ করে তিনি প্রথম স্থান অধিকার করে মাননীয় প্রধানমন্ত্রীর নিকট হতে পুরস্কার গ্রহণ করেন।

একই সাথে দুটি পুরস্কার বাংলাদেশের প্রশাসন ইতিহাসে প্রথম।

তিনি বাংলাদেশ স্কাউটস এর সর্বোচ্চ পদক "রৌপ্য ব্যাঘ্র" পদকে ভূষিত হয়েছেন।

## তথ্যসূত্র

বিষয়শ্রেণী:বাংলাদেশের সচিব
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ প্রতিযোগিতা কমিশনের চেয়ারপার্সন
বিষয়শ্রেণী:আদমজী ক্যান্টনমেন্ট কলেজের প্রাক্তন শিক্ষার্থী
রোদ্রিগো দে পোল

**রোদ্রিগো হাভিয়ের দে পোল** (, ; জন্ম: ২৪ মে ১৯৯৪; **রোদ্রিগো দে পোল** নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব আতলেতিকো মাদ্রিদ এবং আর্জেন্টিনা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।

রোদ্রিগো ২০১৮ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ৪৩ ম্যাচে ২টি গোল করেছেন।

## প্রারম্ভিক জীবন
রোদ্রিগো হাভিয়ের দে পোল ১৯৯৪ সালের ২৪শে মে তারিখে আর্জেন্টিনার সারান্দি (বুয়েনোস আইরেস) জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০১৮ সালের ১১ই অক্টোবর তারিখে, ২৪ বছর, ৪ মাস ও ১৭ দিন বয়সে, ডান পায়ে ফুটবল খেলায় পারদর্শী রোদ্রিগো ইরাকের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৭ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি আর্জেন্টিনা ৪–০ গোলের ব্যবধানে জয়লাভ করেছিল। আর্জেন্টিনার হয়ে অভিষেকের বছরে রোদ্রিগো সর্বমোট ৩ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আর্জেন্টিনার আন্তর্জাতিক ফুটবলার
বিষয়শ্রেণী:উদিনেসে কালচোর খেলোয়াড়
বিষয়শ্রেণী:ভালেনসিয়া ফুটবল ক্লাবের খেলোয়াড়
বিষয়শ্রেণী:আতলেতিকো মাদ্রিদের ফুটবলার
বিষয়শ্রেণী:২০২১ কোপা আমেরিকার খেলোয়াড়
বিষয়শ্রেণী:২০১৯ কোপা আমেরিকার খেলোয়াড়
বিষয়শ্রেণী:কোপা আমেরিকা বিজয়ী খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:আর্জেন্টিনীয় প্রবাসী পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:আর্জেন্টিনীয় প্রথম বিভাগের খেলোয়াড়
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:ফিফা বিশ্বকাপ বিজয়ী খেলোয়াড়
বিষয়শ্রেণী:ইতালীয় বংশোদ্ভূত আর্জেন্টিনীয় ব্যক্তি
বিষয়শ্রেণী:২০২৪ কোপা আমেরিকার খেলোয়াড়
বিষয়শ্রেণী:রেসিং ক্লাব আভেয়ানেদার খেলোয়াড়
বিষয়শ্রেণী:আর্জেন্টিনীয় পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:বুয়েনোস আইরেসের ফুটবলার
বিষয়শ্রেণী:ইন্টার মায়ামি ফুটবল ক্লাবের খেলোয়াড়
বিষয়শ্রেণী:২১শ শতাব্দীর আর্জেন্টিনীয় পুরুষ ক্রীড়াবিদ
ইকবাল খান চৌধুরী

**ইকবাল খান চৌধুরী** বাংলাদেশ সিভিল সার্ভিসের অবসরপ্রাপ্ত কর্মকর্তা। তিনি বাংলাদেশ ট্যারিফ কমিশনের চেয়ারম্যান, বাংলাদেশ সরকারের সচিব এবং বাংলাদেশ প্রতিযোগিতা কমিশনের চেয়ারপার্সন ছিলেন।

## প্রাথমিক জীবন
ইকবাল খান হবিগঞ্জের বানিয়াচং উপজেলায় ১৯৫৫ সালের ১ অক্টোবর জন্মগ্রহণ করেন। তিনি ঢাকা বিশ্ববিদ্যালয় থেকে আইন বিষয়ে ১৯৭৬ সালে এলএলবি (সম্মান) ও ১৯৭৭ সালে এলএলএম ডিগ্রি লাভ করেন।

## কর্মজীবন
ইকবাল খান চৌধুরী বিসিএস ১৯৮২ স্পেশাল ব্যাচের প্রশাসন ক্যাডারের একজন কর্মকর্তা। তিনি প্রশাসনের বিভিন্ন স্তরে কাজ করেছেন। তিনি স্বরাষ্ট্র মন্ত্রণালয় ও শিক্ষা মন্ত্রণালয়ের অতিরিক্ত সচিব, বাংলাদেশ ট্যারিফ কমিশনের চেয়ারম্যানসহ বিভিন্ন পদে দায়িত্ব পালন করেন। সচিব পদে পদোন্নতি লাভের পর তিনি সরকারি চাকরি থেকে অবসর গ্রহণ করেন। তিনি বাংলাদেশ প্রতিযোগিতা কমিশনের প্রথম চেয়ারপার্সন হিসেবে দায়িত্ব পালন করেছেন। ইকবাল খান আশা বিশ্ববিদ্যালয় বাংলাদেশের কোষাধ্যক্ষ হিসেবেও দায়িত্ব পালন করেন।

## তথ্যসূত্র

বিষয়শ্রেণী:১৯৫৫-এ জন্ম
বিষয়শ্রেণী:বাংলাদেশের সচিব
বিষয়শ্রেণী:হবিগঞ্জ জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ প্রতিযোগিতা কমিশনের চেয়ারপার্সন
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
ইয়ান হুইঝু

**ইয়ান হুইঝু** (চীনা 言慧珠, ১৯১৯ &mdash; ১৯৬৬) ছিলেন একজন জাতিগত মঙ্গোলীয় শাস্ত্রীয় চীনা অপেরা গায়ক যিনি জিংজু এবং *কুনকু ঘরানায়* *পারফর্ম* করেতেন। ১৯৪৬ সালে, তিনি বেইজিংয়ে *শেংসি হেন* (জীবন ও মৃত্যুর জন্য অনুশোচনা) অভিনয়ের জন্য উচ্চ প্রশংসা পান, "বেইজিং অপেরার রানী" হিসাবে পরিচিত হন। ১৯৫৭ সালে, তিনি সাংহাইয়ের স্কুল অফ ট্র্যাডিশনাল অপেরার ভাইস-প্রেসিডেন্ট হিসেবে দায়িত্ব পালন করেন এবং ইউরোপ সফর করেন। সাংস্কৃতিক বিপ্লবের অধীনে নিন্দিত, ১৯৬৬ সালের ১০ সেপ্টেম্বর রাতে তিনি আত্মহত্যা করেন যখন রেড গার্ডরা তার বাড়ি ভাংচুর করে এবং তাকে প্রতিবিপ্লবী হিসেবে অভিযুক্ত করে। 

## জীবনী
১৯১৯ সালের ৫ অক্টোবর জন্মগ্রহণ করেন, ইয়ান হুইঝু মঙ্গোলীয় জাতিসত্তার একটি সঙ্গীত পরিবারে জন্মগ্রহণ করেন।  ছোটবেলায় তার বাবা-মায়ের বিবাহবিচ্ছেদ হওয়ার পর, তাকে তার বাবা ইয়ান জুপেং (১৮৯০-১৯৪২) তার লালন-পালন করেন, যিনি ছিলেন একজন জিংজু অভিনেতা পাশাপাশি যিনি "ইয়ান" গাওয়ার নিজস্ব ধরন তৈরি করেছিলেন। একটি কঠিন পেশায় প্রবেশ করা থেকে তাকে নিরুৎসাহিত করার জন্য তার বাবার প্রচেষ্টা সত্ত্বেও, তিনি তার শৈল্পিক প্রতিভা বিকশিত করেছিলেন এবং সফরে দূরে থাকাকালীন গান এবং অভিনয় শিখেছিলেন। 

বেইজিংয়ের চুনমিং গার্লস স্কুলে থাকাকালীন, তিনি অপেরা *ইউটাংচুনে* নুকিজি অভিনয় করেছিলেন তাতে ইয়ান জুপেং তাকে অভিনয় করার অনুমতি দিয়েছিলেন। ফলস্বরূপ, ১৯৩৭ সালে তিনি মঞ্চের নাম হুইঝু ব্যবহার করে গান এবং অভিনয়ের পাঠ গ্রহণ করেন এবং ইয়ংপিংশে ট্রুপে যোগদান করেন। যখন তার বয়স ২৪, তখন তাকে *জিংজু* মাস্টার মেই লানফাং দ্বারা প্রশিক্ষিত করা হয়েছিল যিনি তাকে সময় দিয়েছিলেন যখন তিনি জাপানিদের দ্বারা শহর দখলের সময় পারফর্ম করতে অক্ষম ছিলেন। তিনি জনপ্রিয়তা অর্জন করার সাথে সাথে ইয়ান হুইঝু "লিটল মেই লানফাং" নামে পরিচিত হয়ে ওঠেন। ফেব্রুয়ারী ১৯৪৬ সালে, তিনি কুইন্স থিয়েটারে *শেংসি হেন* পারফর্ম করতে বিশেষভাবে সফল হন, যার পরে তিনি "বেইজিং অপেরার রানী" হিসাবে পরিচিত হন। 

১৯৪৯ সালে কমিউনিস্ট চীন প্রতিষ্ঠার পর, ইয়ান হুইঝু কাজ চালিয়ে যান। ১৯৫৭ সালে, তিনি সাংহাইয়ের স্কুল অফ ট্র্যাডিশনাল অপেরাসের ভাইস-প্রেসিডেন্ট নিযুক্ত হন এবং মেই স্কুলে শিক্ষকতা করেন। বিখ্যাত ইউ জেনফেইয়ের সাথে, তিনি প্রায়শই *কিয়াংটু মাশাং* -এর একটি সংশোধিত সংস্করণে অভিনয় করতেন যা ১৯৬০ সালে তাদের বিবাহের দিকে পরিচালিত করে। সাংস্কৃতিক বিপ্লবের শুরুতে, তিনি রেড গার্ডদের দ্বারা নিন্দার স্বীকার হয়েছিলেন যারা তাদের বাড়ি ভাংচুর করেছিল। ১৯৬৬ সালের ১০ সেপ্টেম্বর রাতে তিনি নিজেকে ঝুলিয়ে আত্মহত্যা করেছিলেন, যখন একই ঘরে থাকা ইউ জেনফেই কি ঘটেছে সে সম্পর্কে কিছুই টের পান নি। 

## তথ্যসূত্র

বিষয়শ্রেণী:১৯১৯-এ জন্ম
বিষয়শ্রেণী:১৯৬৬-এ মৃত্যু
বিষয়শ্রেণী:১৯৬৬-এ আত্মহত্যা
বিষয়শ্রেণী:২০শ শতাব্দীর চীনা গায়িকা
বিষয়শ্রেণী:২০শ শতাব্দীর চীনা অভিনেত্রী
বিষয়শ্রেণী:চীনা চলচ্চিত্র অভিনেত্রী
বিষয়শ্রেণী:বেইজিংয়ের সঙ্গীতশিল্পী
বিষয়শ্রেণী:বেইজিংয়ের অভিনেত্রী
বিষয়শ্রেণী:চীনে ফাঁসিতে ঝুলে আত্মহত্যা
বিষয়শ্রেণী:মঙ্গোলীয় বংশোদ্ভূত চীনা ব্যক্তি
বিষয়শ্রেণী:চীনা পিকিং অপেরা অভিনেত্রী
বিষয়শ্রেণী:অপর্যালোচিত অনুবাদসহ পাতা
এডেন গভর্নরেট

**এডেন** (  *<nowiki/>'আদান* ) হল, ইয়েমেনের একটি গভর্নরেটের একটি প্রাচীন শহর। এ গভর্নরেট এডেন শহরকে নিয়ে গঠিত। ২০০৪ সালের আদমশুমারি অনুযায়ী এর জনসংখ্যা ৫৮৯৪১৯ জন ছিল।  এটি ইয়েমেনের প্রাচীন রাজধানী ছিল। এখানে প্রাচীন ক্রেটার বন্দর শহর ছিল। প্রাচীন ইতিহাসের অনেক কিছু এ শহরকে ঘিরে পাওয়া যায়। এখানে ইসলামের প্রথম নবী আদমের বড়পুত্র কাবিলকে হাবিল হত্যার অভিযোগে নির্বাসন দেয়া হয়।
এডেন ১৮৩৯ সাল থেকে ১৯৬৭ সাল পর্যন্ত ব্রিটিশ শাসনের অধীনে ছিল। বছরের পর বছর সংগ্রামের পর ১৯৬৭ সালে এডেন ও অন্যান্য দক্ষিণ গভর্নরেট স্বাধীনতা লাভ করে। ১৯৭০ সালে দেশটির নামকরণ করা হয় জন-গণতান্ত্রিক ইয়েমেনের প্রজাতন্ত্র। পরবর্তীকালে ১৯৬৭ থেকে ১৯৯০ সালের মধ্যে এডেন শহরটি দক্ষিণ ইয়েমেনের রাজধানী হয়ে ওঠে। ১৯৯০ সালে দক্ষিণ ইয়েমেন ও উত্তর ইয়েমেন উভয়ই একত্রিত হয়ে বর্তমান ইয়েমেন প্রজাতন্ত্র গঠন হয়। এডেন আর জাতীয় রাজধানী না থেকে *অ্যাডেন গভর্নরেটের* রাজধানী হয়। যা অ্যাডেন কলোনির মতো অঞ্চল জুড়ে ছিল। এডেন এখন ইয়েমেন প্রজাতন্ত্রের বাণিজ্যিক রাজধানী।

সোকোত্রার দ্বীপপুঞ্জটি এডেন গভর্নরেটের অংশ ছিল। তবে ২০০৪ সালে এডেন শহর হাদরামাউত গভর্নরেটের সাথে সংযুক্ত ছিল।

৬ ডিসেম্বর ২০১৫ সালে এডেনের গভর্নর জেনারেল জাফর মোহাম্মদ সাদ গাড়ি বোমা হামলায় তার ছয় সফরসঙ্গী সহ নিহত হয়। আহত হয় আরও কয়েকজন পথচারী। হামলার পরপরই ইসলামিক স্টেট এর দায় স্বীকার করে।  ২৯ শে জুলাই, ২০২০ সালে ইয়েমেনের নির্বাসিত রাষ্ট্রপতি বা ইয়েমেনি সরকার এবং দক্ষিণ ইয়েমেনের অন্তর্বর্তীকালীন পরিষদের প্রতিনিধিদের মধ্যে স্বাক্ষরিত রিয়াদ চুক্তির মাধ্যমে এসটিসি মহাসচিব আহমেদ হামেদ আলমাসকে এডেনের নতুন গভর্নর হিসাবে নিযুক্ত করা হয়। .

## জেলা
এডেন গভর্নরেট নিম্নলিখিত ৮টি জেলায় বিভক্ত। এই জেলাগুলোতে আবার অনেক উপ-জেলায় বিভক্ত করা হয়েছে। এরপর অনেক গ্রামে বিভক্ত করা হয়েছে:

আল বুরাইকেহ জেলা

আল মানসুরা জেলা

আল মুআল্লা জেলা

আশ শেখ ওসমান জেলা

আত্তাওয়াহি জেলা

ক্রেটার জেলা

দার সাদ জেলা

খুর মাকসার জেলা

## বর্তমান অবস্থা
বর্তমানে এডেন গভর্নরেট গৃহযুদ্ধে জরজরিত। শিয়া-সুন্নীর যুদ্ধ। শিয়া হুতিদের অধীন ইয়েমেন কিছু অংশ রয়েছে। সৌদি সরকার ইয়েমেনের নির্বাসিত সরকারকে পুনরায় স্থলাভিসিক্ত করার জন্য যুদ্ধে লিপ্ত। আমেরিকা তাদেরকে সহযোগিতা করছে। আর হুতিদের সহযোগিতা করছে ইরান। দুর্ভিক্ষ, ক্ষুধা, উদ্বাস্ত এডেন গভর্নরেটের চিত্র।
## তথ্যসূত্র


বিষয়শ্রেণী:ইয়েমেনের গভর্নরেট
বিষয়শ্রেণী:উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা
বারমুডায় ইসলাম

বারমুডায় ইসলাম একটি সংখ্যালঘু ধর্ম। ২০২১ সালে পিউ রিসার্চ সেন্টারের রিপোর্ট অনুসারে, বারমুডায় কমপক্ষে ১০০০ জন মুসলিম বসবাস করেন, যা মোট  জনসংখ্যার ১.৩০% গঠন করে। বারমুডার মোট জনসংখ্যা প্রায় ৭০ হাজার। বারমুডীয় মুসলিমদের প্রায় ৫০% আদিবাসী আফ্রিকীয় বংশোদ্ভূত এবং বাকি ৫০% এশীয় বংশোদ্ভূত মুসলিম। দেশটির রাজধানী হ্যামিল্টনে অবস্থিত মুহাম্মাদ মসজিদটি বারমুডার সর্বপ্রাচীন মসজিদ।

## ইতিহাস
১৫০০ এর দশকের গোড়ার দিকে স্পেনীয় অভিযাত্রী জুয়ান ডি বারমুডা আবিষ্কার করেন। তখন বারমুডায় কোনো আদিবাসী জনসংখ্যা ছিল না। স্পেনীয়দের পরে পর্তুগিজ নাবিকরা দ্বীপটিকে তাজা মাংস এবং জল গ্রহণের জন্য একটি আদর্শ স্থান হিসাবে ব্যবহার করেছিল। তবে স্পেনীয় বা পর্তুগিজদের কেউই দ্বীপটিতে জনবসতি গড়ে তুলেনি। এরপর ইংরেজরা দ্বীপটি দখলে নিয়ে প্রথম সেখানে বসতি স্থাপন করে। ইংরেজরা তাদের বিভিন্ন আফ্রিকীয় উপনিবেশ থেকে কৃষ্ণাঙ্গদের কাজের দাস হিসেবে দ্বীপটিতে নিয়ে আসে এবং পরবর্তীতে তারাই সেখানে বসতি স্থাপন করে। সেই আফ্রিকীয়দের মাঝে কয়কজন মুসলমান ছিল। তাদের বংশধরেরাই বারমুডার আদিবাসী মুসলিম। ১৯৩০ এর দশকের মাঝামাঝি থেকে বারমুডায় কিছু অ-অভ্যাসকারী মুসলমান ছিলেন। তখন আমেরিকায় জন্ম নেওয়া এলিজা মুহাম্মাদের **ন্যাশন অফ ইসলাম** ( NOI) আন্দোলন ক্যারিবীয় অঞ্চলেও ছড়িয়ে পড়ে। এটি একটি কালো জাতীয়তাবাদ ও প্যান আফ্রিকান আন্দোলন এবং এটি ঐতিহ্যগত ইসলামি চিন্তাধারা থেকে সম্পূর্ণ  বিচ্ছিন্ন ছিল। ১৯৭৫ সালে এলিজা মুহাম্মাদ মারা যাওয়ার পর এনওআইয়ে ত্যাগ করে  বারমুডীয় মুসলিমরা ইসলামে ফিরে আসে। এরপর ত্রিনিদাদ, পাকিস্তান, ভারত, বাংলাদেশ, শ্রীলঙ্কা, ইন্দোনেশিয়া, মালয়েশিয়া, মরক্কো, বসনিয়া এবং অন্যান্য মুসলিম দেশ থেকে অভিবাসন নিয়ে সেখানে বসতি স্থাপন করেছেন।
## জনসংখ্যা

বারমুডায় বর্তমান প্রায় ১,০০০ মুসলিম বসবাস করেন। তাদের প্রায় ৫০% আদিবাসী আফ্রিকীয় বংশোদ্ভূত ও ইসলামে ধর্মান্তরিত এবং বাকিরা ত্রিনিদাদ, পাকিস্তান, ভারত, বাংলাদেশ, শ্রীলঙ্কা, ইন্দোনেশিয়া, মালয়েশিয়া, মরক্কো, বসনিয়া এবং অন্যান্য দেশ থেকে অভিবাসী হয়ে এসেছেন। দেশটির  বেশিরভাগ মুসলমান রাজধানী হ্যামিল্টনে বাস করে এবং বিভিন্ন আচার অনুষ্ঠানে সেখানেই জমায়েত হয়।হ্যামিল্টনে মসজিদ ও বারমুডার ইসলামি কেন্দ্রগুলি অবস্থিত। 

## মসজিদ

মুহাম্মাদ মসজিদ নামে পরিচিত বারমুডার প্রাচীন মসজিদটি ১৯৭৫ সালে প্রতিষ্ঠিত হয়। মসজিদটি একটি বড় ভবনে অবস্থিত এবং সেখানে একটি প্রধান প্রার্থনা হল, স্কুল, ইমামের অফিস ও একটি কমিউনিটি সেন্টার রয়েছে। ভবনটি চার তলা নিয়ে গঠিত। এখানে মুসলিমদের অধিকাংশ বড় জমায়েত হয়। 

২০১৯ সালে তৎকালীন জাতীয় নিরাপত্তা মন্ত্রী কেইনস গভর্নর জন র‍্যাঙ্কিনের সাথে মুহাম্মাদ মসজিদ পরিদর্শনে গিয়লছিলেন। নিউজিল্যান্ডের সাম্প্রতিক ঘটনাবলীর আলোকে ভালবাসা, সংহতি ও সমর্থনের প্রদর্শন হিসাবে মন্ত্রী কেইনস মসজিদটি পরিদর্শন করেন এবং মুহাম্মাদ মসজিদের ইমাম বাসিম মুওয়াক্কিল, ইসলামিক কালচারাল সেন্টার মসজিদের ইমাম সেলিম তালবট এবং মসজিদ কুবার ইমাম আশমেদ আলীর সাথে কথা বলেন। মন্ত্রী কেইনস বলেন, “নিউজিল্যান্ডের ঘটনার ফলে আমি মুসলিম সম্প্রদায়ের সদস্যদের সাথে দেখা করতে চেয়েছিলাম এবং তাদের আশ্বস্ত করতে চেয়েছিলাম যে, তারা কী অবস্থার মধ্য দিয়ে যাচ্ছে তা আমরা বুঝতে পারি এবং তাদের প্রধানমন্ত্রী, সরকার এবং বারমুডার মানুষ তাদের সমর্থন রয়েছে। আমাদের চিন্তাভাবনা এবং প্রার্থনা এই চ্যালেঞ্জিং সময়ে নিউজিল্যান্ড এবং বারমুডার মুসলিম সম্প্রদায়ের সাথে রয়েছে"।

## তথ্যসূত্র

বিষয়শ্রেণী:বারমুডায় ইসলাম
বিষয়শ্রেণী:দেশ অনুযায়ী ইসলাম
বিষয়শ্রেণী:উত্তর আমেরিকায় ইসলাম
বেনিনে ইসলাম

**[[বেনিন|বেনিনে]] ইসলাম [[খ্রিস্টধর্ম|খ্রিস্টধর্মের]] পর দ্বিতীয় বৃহত্তম [[ধর্ম]]**। পিউ রিসার্চ সেন্টারের তথ্যমতে, বেনিনে প্রায় ৩১,৪১,৩১৯ জন মুসলমান বসবাস করেন। বেনিন সরকারের ২০১৩ সালের অনুমান অনুসারে, বেনিনের মোট জনসংখ্যার ২৭.৭% মুসলিম, ২৫.৫% রোমান ক্যাথলিক, ১৩.৫% প্রোটেস্ট্যান্ট, ১১.৬% ভোডুন, ৯.৫%  অন্যান্য খ্রিস্টান সম্প্রদায়ের এবং ১২.২% অন্য বা কোনটিই নয়। মুসলমানরা সাধারণত দেশটির  উত্তর ও দক্ষিণ-পূর্ব অঞ্চলে এবং খ্রিস্টানরা দক্ষিণে, বিশেষ করে অর্থনৈতিক রাজধানী কোতোনুতে বসবাস করে।

## ইতিহাস
বেনিনে ইসলামের আগমন ঘটে সোনহাই সাম্রাজের আমলে। এটি এমন একটি রাজ্য ছিল, যা পশ্চিম সাহেলে (সুদান) ১৫ ও ১৬ শতকে আধিপত্য বিস্তার করেছিল। এটি আফ্রিকীয় ইতিহাসের বৃহত্তম রাষ্ট্রগুলির একটি ছিল। তৎকালীন বেনিন সোনহাই সাম্রাজের ডেন্ডি প্রদেশের অন্তর্ভুক্ত ছিল। তখন বেনিনের অধিকাংশ জনগণ ইসলাম ধর্মের অনুসারী ছিল। বেনিনে ইসলাম প্রচারে হাউসা ব্যবসায়ীদেরও অনেক অবদান ছিল। ১৬ শতকের শেষে সোনহাই সাম্রাজ্য দুর্বল হয়ে গেলে আশেপাশে রাজ্যগুলি সাম্রাজ্যের বিভিন্ন অঞ্চল দখল করে নেয়। তারপর থেকে বেনিনে মুসলমানদের সংখ্যা কমতে থাকে। এরপর ইউরোপীয় উপনিবেশিক আমলে ১৬৮০ সালে খ্রিস্টধর্ম প্রথম বেনিনে পৌঁছয়। তখন ফরাসি মিশনারি দলগুলি এই অঞ্চলে খ্রিস্টধর্মে ব্যাপক ধর্মান্তর ঘটায়।  ফলে অধিকাংশ লোক খ্রিস্টধর্ম গ্রহণ করে।

বর্তমান বেনিনের প্রায় সব মুসলমান ইসলামের সুন্নি মালিকি শাখাকে মেনে চলে।  অল্প সংখ্যক শিয়া মুসলিম আছে এবং তারা মূলত মধ্যপ্রাচ্যের প্রবাসী।  বেনিনে শিয়া জনসংখ্যা মোট মুসলিম জনসংখ্যার ১% থেকে ১২% এর মধ্যে অনুমান করা হয়। তবে পিউ ফোরামের মতে, এটি এক শতাংশেরও কম। বেনিন আহমদিয়া মুসলিম সম্প্রদায়েরও কিছুসংখ্যক অনুসারী রয়েছে। তবে অনেক নামমাত্র মুসলমানও ঐতিহ্যবাহী স্থানীয় ধর্মীয় বিশ্বাস পালন করে।
বেনিনের বারোটি বিভাগের মধ্যে তিনটিতে মুসলিমরা সংখ্যাগরিষ্ঠ : আলিবোরি (৮১.৩%), ডোঙ্গা (৭৭.৯%) ও বোরগো (৬৯.৮%)। বেনিনে মুসলমানদের সবচেয়ে কম অংশটুকু বাস করে কুফু প্রদেশে। কারণ সেখানে  মুসলমানরা মোট জনসংখ্যার ১% এরও কম।

## ধর্মীয় স্বাধীনতা

বেনিনে সংবিধান ধর্মীয় স্বাধীনতা প্রদান করে এবং সরকার কার্যক্ষেত্রে সাধারণত এই অধিকারকে সম্মান করে।  ১৯৭২ সালে বেনিনে একটি মার্ক্সবাদী সরকার ক্ষমতায় আসে। তখন ধর্মীয় ব্যাপারে বেশ কিছু বিধিনিষেধ আরোপ করা হয়েছিল। ১৯৭৫ সালে দেশটির নাম বদলে গণপ্রজাতন্ত্রী বেনিন করা হয়। ১৯৮০ র দশকে অর্থনৈতিক সমস্যায় জর্জরিত বেনিন পশ্চিমের দেশগুলির কাছে সাহায্য চায়। ফলে ১৯৮৯ সালে সরকার মার্কসবাদ পরিত্যাগ করে। ১৯৯০ সালে নতুন সংবিধান পাস করা হয় ও গণতান্ত্রিক সংস্কার সাধন করা হয়। ২০০৭ সালে মার্কিন যুক্তরাষ্ট্র সরকার ধর্মীয় বিশ্বাস বা অনুশীলনের উপর ভিত্তি করে সামাজিক অবমাননা বা বৈষম্যের কোনো রিপোর্ট বেনিনে রেকর্ড করেনি এবং বিশিষ্ট সামাজিক নেতারা ধর্মীয় স্বাধীনতার প্রচারে ইতিবাচক পদক্ষেপ নিয়েছেন। 

## তথ্যসূত্র

বিষয়শ্রেণী:দেশ অনুযায়ী ইসলাম
বিষয়শ্রেণী:আফ্রিকায় ইসলাম
এএফসি ফুটসাল এশিয়ান কাপ

**এএফসি ফুটসাল এশিয়ান কাপ** (পূর্বনাম: এএফসি ফুটসাল চ্যাম্পিয়নশিপ) হল এশিয়ান ফুটবল কনফেডারেশন কর্তৃক পরিচালিত এশিয়া ব্যাপী আন্তর্জাতিক ফুটসাল প্রতিযোগিতা। ২০২১ সালে নাম পরিবর্তন করা হয়  ও এটি দ্বিবার্ষিক প্রতিযোগিতা। ফিফা ফুটসাল বিশ্বকাপ-এর এশীয় বাছাইপর্ব হিসেবে এটি কার্যকর।

## ফলাফল

## পদক তালিকা

## সর্বকালের পয়েন্ট তালিকা

;নোট

## দলসমূহের পারফরম্যান্স
;সূচক
*** – চ্যাম্পিয়ন**
*** – রানার্স-আপ**
*** – তৃতীয় স্থান**
*** – চতুর্থ স্থান**
*** – সেমি-ফাইনাল**
*QF – কোয়ার্টার-ফাইনাল 
*R2 – রাউন্ড ২
*R1 – রাউন্ড ১
*Q – উত্তীর্ণ 
*&nbsp;&nbsp;••&nbsp;&nbsp; – উত্তীর্ণ হওয়ার পর প্রত্যাহার 
*&nbsp;&nbsp;•&nbsp;&nbsp; – অনুত্তীর্ণ
*&nbsp;&nbsp;×&nbsp;&nbsp; – প্রবেশ করেনি
*&nbsp;&nbsp;**×**&nbsp;&nbsp; – প্রত্যাহার / বাতিল / ফিফা দ্বারা অস্বীকৃত
*&nbsp;&nbsp;&nbsp;&nbsp; – অনির্ধারিত 
*&nbsp;&nbsp;&nbsp;&nbsp; – আয়োজক 
*

## পুরস্কার
### মরসুমের সেরা খেলোয়াড়

### সেরা গোলকিপার

### মরসুমের সর্বোচ্চ গোলদাতা
*  একটি মরসুমে সর্বাধিক গোল

### ফেয়ার প্লে পুরস্কার
*অনুল্লিখিত মরসুমগুলিতে এই পুরস্কার প্রদান করা হয়নি।*

### মোট পুরস্কার (২০২২ পর্যন্ত)

## আরও দেখুন
*এএফসি
**এএফসি এশিয়ান কাপ (ফুটবল)
**এএফসি ফুটসাল ক্লাব চ্যাম্পিয়নশিপ
**এএফসি মহিলা ফুটসাল এশিয়ান কাপ
----
*উয়েফা ফুটসাল চ্যাম্পিয়নশিপ
*ওএফসি ফুটসাল চ্যাম্পিয়নশিপ
*ফুটসাল আফ্রিকা কাপ অব নেশন্স
*কোপা আমেরিকা ফুটসাল
*কনকাকাফ ফুটসাল চ্যাম্পিয়নশিপ

## তথ্যসূত্র

## বহিঃসংযোগ
* এএফসি ফুটসাল এশিয়ান কাপ
* আরএসএসএসএফ

বিষয়শ্রেণী:এশীয় চ্যাম্পিয়নশিপ
বিষয়শ্রেণী:জাতীয় দলের এএফসি প্রতিযোগিতা
বিষয়শ্রেণী:১৯৯৯-এ এশিয়ায় প্রতিষ্ঠিত
বিষয়শ্রেণী:আন্তর্জাতিক ফুটসাল প্রতিযোগিতা
মুক্তিকা উপনিষদ

**মুক্তিকা উপনিষদ** (সংস্কৃত: मुक्तिका उपनिषद्) বা **মুক্তিকা** বলতে ১৮৮৩ খ্রিস্টাব্দ থেকে মুদ্রিত আকারে তেলুগু ভাষায় সংকলিত একশত আটটি উপনিষদকে বোঝায়। কিছু কিছু উপনিষদের রচনাকাল অজানা, আবার কিছু কিছু আনুমানিক ৮০০ খ্রিষ্টপূর্বাব্দ থেকে শুরু। মুখ্য উপনিষদ খ্রিষ্টপূর্ব প্রথম সহস্রাব্দে,  অধিকাংশ যোগ উপনিষদ সম্ভবত ১০০ খ্রিষ্টপূর্বাব্দ থেকে ৩০০ খ্রিস্টাব্দ সময়কালে, এবং সন্ন্যাস উপনিষদগুলির মধ্যে সাতটি ৩য় শতাব্দীর আগে রচিত।

উপনিষদগুলো রাম ও হনুমানের মধ্যে কথোপকথনের অংশ, যেগুলো কৈবল্য বা মোক্ষের বিষয়ে অনুসন্ধান নিয়ে কাজ করছে। উপনিষদের অন্যান্য সংগ্রহের মধ্যে রয়েছে, ৫০টি ফার্সি ভাষার সংকলন, ৫২টি কোলব্রুক সংগ্রহ, এবং ৫২টি নারায়ণের সংগ্রহ।

## শ্রেণি
মুক্তিকা উপনিষদের শ্রেণিবিভাগ ও সংখ্যা রহস্যময়। নিন্মে শ্রেণিবিভাগ ও সংখ্যা উল্লেখ করা হলো:
:* মুখ্য উপনিষদ: অধিকাংশ পণ্ডিত দশটিকে, আবার কেউ কেউ এগারো, বারো বা তেরোটিকে মুখ্য উপনিষদ হিসেবে বিবেচনা করেন।
:* যোগ উপনিষদ: যোগ উপনিষদের সংখ্যা বিশটি
:* সন্ন্যাস উপনিষদ: সন্ন্যাস উপনিষদের সংখ্যা উনিশটি বা বিশটি
:* সামন্য উপনিষদ: সামন্য উপনিষদের সংখ্যা একুশটি থেকে চব্বিশটি
:* শাক্ত উপনিষদ: শাক্ত উপনিষদের সংখ্যা আটটি
:* শৈব উপনিষদ: শৈব উপনিষদের সংখ্যা বারটি বা চোদ্দটি 
:* বৈষ্ণব উপনিষদ: বৈষ্ণব উপনিষদের সংখ্যা চোদ্দটি 

উপনিষদগুলির ১০টি ঋগ্বেদের, ১৬টি সামবেদের, ১৯টি শুক্ল যজুর্বেদের, ৩২টি কৃষ্ণ যজুর্বেদের এবং ৩১টি অথর্ববেদের সাথে যুক্ত।

## ক্রম তালিকা
নিন্মে মুক্তিকা ক্রম অনুসারে উপনিষদ এর নাম ও ক্রম উল্লেখ করা হলো:

## তথ্যসূত্র

### উৎস
*
*
*
*
*
* 
*
*
* 
*
*
*
*
*
*
*
*

## বহিঃসংযোগ
*Muktika Upanishad - Translated by: Dr. A. G. Krishna Warrier The Theosophical Publishing House, Chennai
*108 ''Upanishads'' of the ''Muktika''

বিষয়শ্রেণী:উপনিষদ সম্পর্কিত গ্রন্থ
বিষয়শ্রেণী:হিন্দু ধর্মগ্রন্থ
বিষয়শ্রেণী:ভারতীয় ধর্মপাঠ্য
সিদ্ধার্থ আনন্দ

**সিদ্ধার্থ আনন্দ** (জন্ম ৩১ জুলাই ১৯৭৮) ভারতীয় হিন্দি ভাষার (বলিউড) চলচ্চিত্রের একজন প্রযোজক, লেখক এবং পরিচালক। তিনি অ্যাকশন থ্রিলার চলচ্চিত্র ব্যাং ব্যাং!  (২০১৪), *[[ওয়ার (২০১৯-এর চলচ্চিত্র)|ওয়ার]]* (২০১৯) এবং *[[পাঠান (চলচ্চিত্র)|পাঠান]]* (২০২৩) পরিচালনার জন্য সর্বাধিক পরিচিত।

অ্যাকশন থ্রিলার চলচ্চিত্র ছাড়াও, তিনি *হাম তুম* (২০০৪), *সালাম নমস্তে* (২০০৫), *বাচনা এ হাসিনো* (২০০৮) এবং *অঞ্জনা আঞ্জানি* (২০১০) নামে কয়েকটি রোমান্টিক কমেডি চলচ্চিত্র পরিচালনা ও চিত্রনাট্য করেছেন।

## চলচ্চিত্রের তালিকা

**সহকারী পরিচালক হিসেবে**

* *কুছ খাট্টি কুছ মেথি* (২০০১)
* *মুঝসে দোস্তি করোগে!* (২০০২)
* *হাম তুম* (২০০৪)

### টেলিভিশন

## তথ্যসূত্র

## বহিঃসংযোগ

* 

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:ভারতীয় পুরুষ চিত্রনাট্যকার
বিষয়শ্রেণী:২১শ শতাব্দীর ভারতীয় চলচ্চিত্র পরিচালক
বিষয়শ্রেণী:ভারতীয় চলচ্চিত্র নির্মাতা
বিষয়শ্রেণী:১৯৭৮-এ জন্ম
বিষয়শ্রেণী:মারপিটধর্মী চলচ্চিত্রের পরিচালক
বিষয়শ্রেণী:২১শ শতাব্দীর ভারতীয় চিত্রনাট্যকার
জাতীয় আইনি পরিষেবা দিবস

**জাতীয় আইনি পরিষেবা দিবস** – ১৯৮৭ খ্রিস্টাব্দের ভারতীয় আইনি পরিষেবা সম্পর্কিত আইন - 'লিগ্যাল সার্ভিসেস অথরিটিস অ্যাক্ট, ১৯৮৭' প্রণয়নকে স্মরণে রেখে প্রতি বৎসর ৯ নভেম্বর তারিখে  উদযাপিত হয়। এই আইনের বিভিন্ন ধারায় সাধারণ মানুষের কাছে  আইনি পরিষেবা পাওয়ার অধিকার সম্পর্কে মানুষকে অবগত করানোর জন্য এই এই বিশেষ দিনটি প্রতি বছর সারা দেশে আয়োজিত হয়।

## ইতিহাস
বিশ্বের বহু দেশে, মধ্যস্থতা এবং আইনি পরিষেবার মতো 'প্রো-বোনো' অর্থাৎ বিনা মূল্যে বা স্বল্প বা নায্য মূল্যে আইনি পরিষেবা উদ্যোগগুলি সাধারণত বিচ্ছিন্ন বা এলোমেলো আবার অনেক ক্ষেত্রে চাহিদার অভাবসহ বিভিন্ন কারণে নিষ্ক্রিয়ই হয়ে যায়। ভারতে সাধারণ মানুষ ভাবেন, আইনি পরিষেবা এক দীর্ঘ মেয়াদ বিষয় এবং প্রচুর ঝঞ্ঝাটের ও অর্থকরী ক্ষতির বিষয়।

তার উপর বিকল্প বিরোধ নিষ্পত্তি পদ্ধতি যেমন, লোক আদালত, মধ্যস্থতা এবং বিনামূল্যে আইনি সহায়তা প্রদানের প্রক্রিয়াটিকে সহজতর করার জন্য আগে কোনো বিশেষ আইন ছিল না। আইনি সাম্যের আদর্শকে প্রাধান্য দিয়ে ১৯৮৭ খ্রিস্টাব্দের ১১ অক্টোবর  'আইনি পরিষেবা কর্তৃপক্ষ আইন' বিধিবদ্ধ ভাবে প্রণয়ন করা হয় এবং আইনটি ১৯৯৫ খ্রিস্টাব্দের ৯ নভেম্বর তারিখে কার্যকর হয়।  এই আইনবলে স্বশাসিত সংস্থা - কেন্দ্রীয় স্তরে 'জাতীয় আইনি পরিষেবা অধিকার সংস্থা বা কর্তৃপক্ষ' (NALSA) ১৯৯৫ খ্রিস্টাব্দের ৫ ডিসেম্বর গঠিত হয়। NALSA বিনামূল্যে আইনি সহায়তা এবং দুর্বল ও অনগ্রসর মানুষদের পরামর্শ, মধ্যস্থতার মাধ্যমে মামলার নিষ্পত্তির এবং বন্ধুত্বপূর্ণ কার্যক্রম গ্রহণ করে।   ভারতের বিভিন্ন আদালতের  জমে থাকা অভিযোগ, মামলার নিষ্পত্তির পাশাপাশি অভাবী মামলাকারীদের জন্য ন্যায়বিচারেরও এক অনন্য প্রচেষ্টা এটি। ১৯৯৫ খ্রিস্টাব্দের ৯ নভেম্বর ভারতে প্রথম  জাতীয় আইনি পরিষেবা দিবস পালিত হয়েছিল। আইনি পরিষেবা প্রদানের সুবিধা সমাজের সমস্ত স্তরের মানুষের মধ্যে ছড়িয়ে দিতে এবং উপলব্ধ করে তুলতে বিশ্বের বিভিন্ন দেশের মতো ভারতেও প্রতিটি রাজ্যে স্থাপিত হয়েছে লোক আদালত, মধ্যস্থতাকারী এবং আইনি সহায়তা কেন্দ্র। এখন আইনি পরিষেবা বলতে বোঝায় আদালত কর্তৃক যে কোনো বিষয়ে মামলা পরিচালনা এবং আইনি পরামর্শ দানের বিষয়টিকেই আইনি পরিষেবা বলা হয়। আগে একেই বলা হতো আইনি সাহায্য। ক্রমে এই সংস্থা রাজ্যস্তর এবং জেলাস্তরে ছড়িয়ে পড়ে। সমস্ত স্তরেই জাতীয় আইনি পরিষেবা দিবস পালিত হয়।

## উদযাপন
লিগ্যাল সার্ভিসেস অথরিটিস অ্যাক্টের অধীনে বিভিন্ন ধারা এবং মামলাকারীদের অধিকার সম্পর্কে জনগণকে সচেতন করার জন্য আইনি পরিষেবার দিবসের আয়োজন হয়। প্রতিটি অধিক্ষেত্র লোক আদালত, আইনি সহায়তা শিবির এবং আইনি সহায়তা কর্মসূচির আয়োজন করে।

## তথ্যসূত্র

বিষয়শ্রেণী:ভারতে উদ্‌যাপন
ইবনে ইমাম

**ইবনে ইমাম** (১৯৩২ - ২৭ নভেম্বর ২০০৯) ছিলেন একজন ভারতীয় বাঙালি সাহিত্যিক। বাঙালি মুসলমান সাহিত্যিকমহলে তিনি *রসরাজ* হিসাবে পরিচিত ছিলেন।

## সংক্ষিপ্ত জীবনী
ইবনে ইমামের জন্ম ব্রিটিশ ভারতের অধুনা পশ্চিমবঙ্গের হুগলি জেলার রামনগরে। পিতা আলি মুহাম্মদ এবং মাতা আজিজা খাতুন। পরে তাদের স্থায়ী আবাস ছিল কলকাতার ঝাউতলা লেনে। প্রচারবিমুখ লেখক হিসাবে সাহিত্যচর্চা করেছেন। স্বাধীনোত্তর বাংলায় বিশেষকরে কলকাতায় তিনি বাঙালি মুসলমানদের সাহিত্যচর্চায় উৎসাহ দিতেন। তিনি নিজে রম্যরচনায় সিদ্ধহস্ত ছিলেন। তিনি 'জাগরণ' 'নতুন গতি',আবদুল আযীয আল আমান সম্পাদিত *কাফেলা* পত্রিকার সঙ্গে যুক্ত ছিলেন। ষাট-সত্তরের দশকে তার লেখা 'মিনাবাজার', 'সরাইখানা যাত্রী' পাঠকমহলে বিশেষ সমাদৃত হয়। তার লেখার প্রধান বিষয় ছিল বাঙালি মুসলমানদের জীবন। এছাড়াও তিনি নবির জীবনের নানা ঘটনা লিখেছেন। তন্মধ্যে তার *কুঁড়ে ঘরের রাজা* বিশেষ প্রশংসিত হয়। তার অন্যান্য রচনাগুলি হল-
* *বিশ্বের একশো আঠারো ভাষার প্রবাদ*
* *পরিবর্তন*
* *সঙ*
* *কলমে তুলিতে*
* *পুতুল নাচ* প্রভৃতি।

তবে তার আরো অগ্রন্থিত রচনা বিভিন্ন পত্র পত্রিকায় ছড়িয়ে আছে।

ইবন ইমাম সাহিত্যসৃষ্টির জন্য *কাফেলা* ও 'নতুন গতি' পুরস্কার লাভ করেছেন।

প্রচারবিমুখ এই বাঙালি সাহিত্যিক ম্যালিগন্যান্ট ম্যালেরিয়ায় আক্রান্ত হন। দীর্ঘদিন চিকিৎসাধীন ছিলেন কলকাতার এক বেসরকারি নার্সিংহোমে। ২০০৯ খ্রিস্টাব্দের ২৭ নভেম্বর শেষ নিঃশ্বাস ত্যাগ করেন।

## তথ্যসূত্র

বিষয়শ্রেণী:১৯৩২-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:হুগলি জেলার ব্যক্তি
বিষয়শ্রেণী:পশ্চিমবঙ্গের সাহিত্যিক
বিষয়শ্রেণী:বাঙালি সাহিত্যিক
বিষয়শ্রেণী:মুসলিম লেখক
মিয়ানমারে ইসলাম

থাম্ব|১৯৬২ সাল থেকে শুরু হওয়া রোহিঙ্গা নির্যাতনের ফলে লাখ লাখ মুসলমান মিয়ানমার ত্যাগ করে পার্শ্ববর্তী দেশসমূহে পালিয়ে গেছেন। বিশেষ করে পার্শ্ববর্তী মুসলিম দেশ বাংলাদেশে প্রায় ৬,৫৫,০০০ থেকে ৭,০০,০০০ জন রোহিঙ্গা শরণার্থী হিসেবে আছেন। আরও দেখুন......
মিয়ানমারে ইসলাম বৌদ্ধ ও খ্রিস্টধর্মের পরে তৃতীয় বৃহত্তম ধর্ম। ২০২১ সালের পিউ রিসার্চ সেন্টারের তথ্যমতে, মিয়ানমারের মুসলিম জনসংখ্যা প্রায় ২৩,৯১,৭৬৭ জন, যা মোট জনসংখ্যার ৪.৩% গঠন করে। দেশটির অধিকাংশ মুসলিম মূলত নির্যাতিত রোহিঙ্গা মুসলিম জাতিগোষ্ঠীর অন্তর্ভুক্ত। ১৯৬২ সাল থেকে শুরু হওয়া রোহিঙ্গা নির্যাতনের ফলে লাখ লাখ মুসলমান মিয়ানমার ত্যাগ করে পার্শ্ববর্তী দেশসমূহে পালিয়ে গেছেন। বিশেষ করে পার্শ্ববর্তী মুসলিম দেশ  বাংলাদেশে প্রায় ৬,৫৫,০০০ থেকে ৭,০০,০০০ জন রোহিঙ্গা শরণার্থী হিসেবে আছেন।

## তথ্যসূত্র

বিষয়শ্রেণী:দক্ষিণ এশিয়ায় ইসলাম
বিষয়শ্রেণী:এশিয়ায় ইসলাম
বিষয়শ্রেণী:রোহিঙ্গা
বিষয়শ্রেণী:মিয়ানমারে ইসলাম
বিষয়শ্রেণী:দক্ষিণ পূর্ব এশিয়ায় ইসলাম
বিভুতি লাহা

**বিভূতি লাহা** (৬ নভেম্বর ১৯১৫ - ৪ জুন ১৯৯৭)  ছিলেন একজন ভারতীয় বাঙালি চিত্রগ্রাহক, চলচ্চিত্র পরিচালক ও ছবি প্রযোজক। উনি অগ্রদূত গোষ্ঠীর অন্যতম সদস্য ছিলেন।

## চলচ্চিত্র সমূহ
# দেবী ফুল্লরা (১৯৩৮)
# সংকল্প (১৯৪৯)
# বিদ্যাসাগর (১৯৫২)
# বাবলা (১৯৫৩)
# অগ্নিপরীক্ষা (১৯৫৪)
# সবার উপরে (১৯৫৫)
# ত্রিযামা (১৯৫৬)
# পথে হল দেরি (১৯৫৭)
# খোকাবাবুর প্রত্যাবর্তন (১৯৬০)
# অগ্নিসংস্কার (১৯৬১)
# বিপাশা (১৯৬২)
# বাদশা (১৯৬৩)
# নায়িকা সংবাদ (১৯৬৭)
# দেবীতীর্থ কামরূপ (১৯৬৭)
# কখনো মেঘ (১৯৬৮)
# ছদ্মবেশী (১৯৭১)
# সূর্যসাক্ষী (১৯৮১)
# অপরাহ্নের আলো (১৯৮৯) - চিত্রনাট্যকার

## বহিঃসংযোগ
বিষয়শ্রেণী:বাঙালি চলচ্চিত্র পরিচালক
বিষয়শ্রেণী:পশ্চিমবঙ্গের চলচ্চিত্র পরিচালক
চিন ন্যাশনাল আর্মি

**চিন ন্যাশনাল আর্মি** (   ; সংক্ষেপে **CNA**) হলো মিয়ানমারের (বার্মা) একটি চিন জাতিগত সশস্ত্র সংগঠন। এটি চিন ন্যাশনাল ফ্রন্ট (সিএনএফ) এর সশস্ত্র শাখা এবং দুটি সংগঠনই ২০ মার্চ ১৯৮৮ সালে প্রতিষ্ঠিত হয়। সিএনএ  জানুয়ারী ২০১২ তারিখে মিয়ানমার সরকারের সাথে একটি যুদ্ধবিরতি চুক্তি স্বাক্ষর করে।

সিএনএ হল ইউনাইটেড ন্যাশনালিটিজ ফেডারেল কাউন্সিলের সদস্য। এটি বিরোধী দলগুলির একটি জোট যার লক্ষ্য মিয়ানমারে একটি ফেডারেল ব্যবস্থা প্রতিষ্ঠা করা বা দেশের বিভিন্ন জাতিগত সংখ্যালঘুদের মধ্যে স্বায়ত্তশাসন ও শান্তি প্রতিষ্ঠা করা।

## তথ্যসূত্র

বিষয়শ্রেণী:মিয়ানমার ভিত্তিক আধা-সামরিক সংগঠন
বিষয়শ্রেণী:মিয়ানমারের বিদ্রোহী গোষ্ঠী
চিন ন্যাশনাল ডিফেন্স ফোর্স

**চিন ন্যাশনাল ডিফেন্স ফোর্স** (; সংক্ষেপে **CNDF**) হলো মায়ানমারের একটি চিন জাতিগত সশস্ত্র সংগঠন। এটি চিন ন্যাশনাল অর্গানাইজেশনের (সিএনও) সশস্ত্র শাখা এবং দুই সংঠনই ১৩ই এপ্রিল ২০২১ সালে প্রতিষ্ঠিত হয়। এটি ১লা ফেব্রুয়ারির পর মিয়ানমার সেনাবাহিনীর অভ্যুত্থানের প্রতিক্রিয়া হিসেবে মিয়ানমারের চিন রাজ্যে গঠিত সশস্ত্র গোষ্ঠীগুলির মধ্যে একটি।

## তথ্যসূত্র

বিষয়শ্রেণী:মিয়ানমার ভিত্তিক আধা-সামরিক সংগঠন
বিষয়শ্রেণী:মিয়ানমারের বিদ্রোহী গোষ্ঠী
ছোটতুলাগাঁও মহিলা কলেজ

**ছোটতুলাগাঁও মহিলা কলেজ** ২০১৪ সালে “শিক্ষিত নারী আলোকিত জাতি” এ স্লোগানকে সামনে রেখে বাংলাদেশর কুমিল্লা জেলার বরুড়া এলাকায় প্রতিষ্ঠিত হয়। কলেজটির প্রতিষ্ঠাতা বাংলাদেশের একজন বিশিষ্ট শিল্পপতি আলহাজ্ব ইঞ্জিনিয়ার আতিকুর রহমান।
ছোটতুলাগাঁও মহিলা কলেজ থিম সং
চিত্র:ছোটতুলাগাঁও মহিলা কলেজের থিম সং.mp3

## শিক্ষা ও পাঠ্যক্রম
এই কলেজে এইচএসসি/ ইন্টার লেভেলে নিম্নোক্ত বিভাগসমুহে পাঠ্যক্রম পরিচালনা করা হয়।

* বিজ্ঞান
* ব্যবসায় শিক্ষা
* মানবিক

## শিক্ষকমন্ডলী
বর্তমানে কলেজটিতে মোট ১৯ জন শিক্ষক আছেন বিভিন্ন বিভাগে।

## আবাসিক সুবিধা
এই কলেজে ছাত্রীদের জন্য রয়েছে সর্বোচ্চ নিরাপত্তা সহকারে হোস্টেল ব্যবস্থা। এই হোস্টেলে থাকার জন্য ছাত্রীদের গুনতে হয় শুধুমাত্র খাবার / মিল খরচ। এই হোস্টেলে কোন মাসিক ফি দিতে হয় না।  গরীব মেধাবী শিক্ষার্থীদের জন্য খাবার খরচও সম্পূর্ণ ফ্রি।

## তথ্যসূত্র

বিষয়শ্রেণী:২০১৪-এ প্রতিষ্ঠিত শিক্ষাপ্রতিষ্ঠান
গোপাল ভাঁড় (চলচ্চিত্র)

**গোপাল ভাঁড়** ১৯৮০ সালে মুক্তিপ্রাপ্ত বাংলা চলচ্চিত্র। বাঙালি রসিক গোপাল ভাঁড়ের (গোপালচন্দ্র পরমানক) জীবনকে কেন্দ্র করে চলচ্চিত্রটি নির্মিত। ছবিটি পরিচালনা করেছেন অমল সুর এবং সঙ্গীত পরিচালনা করেছেন রবীন্দ্র জৈন। ছবিতে প্রধান চরিত্রে অভিনয় করেছেন সন্তোষ দত্ত তিনি এতে গোপাল ভাঁড়ের চরিত্রে অভিনয় করেছেন এছাড়াও পার্শ্ব চরিত্রে আরো অনেকে রয়েছেন।

## অভিনয়ে

* সন্তোষ দত্ত
* রবি ঘোষ
* তরুণ কুমার
* সত্য বন্দ্যোপাধ্যায়
* অসিত বরণ
* অনামিকা সাহা
* নির্মল কুমার
* মৃণাল মুখোপাধ্যায়
* লিলি চক্রবর্তী
* নন্দিনী মালিয়া
* রত্না ঘোষাল
* পদ্মা দেবী
* ভারতী দেবী
* অরুণ মুখোপাধ্যায় 
* মীনাক্ষী গোস্বামী

## আরও দেখুন
* গোপাল ভাঁড়

## তথ্যসূত্র

বিষয়শ্রেণী:১৯৮০-এর চলচ্চিত্র
আলেক্সান্ডার শোলৎস

**আলেক্সান্ডার শোলৎস** (; জন্ম: ২৪ অক্টোবর ১৯৯২) হলেন একজন ডেনীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব উরাওয়া রেড ডায়মন্ডসের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।

২০১০ সালে, শোলৎস ডেনমার্ক অনূর্ধ্ব-১৯ দলের হয়ে ডেনমার্কের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
আলেক্সান্ডার শোলৎস ১৯৯২ সালের ২৪শে অক্টোবর তারিখে ডেনমার্কের কোপেনহেগেনে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
শোলৎস ডেনমার্ক অনূর্ধ্ব-১৯ এবং ডেনমার্ক অনূর্ধ্ব-২১ দলের হয়ে খেলার মাধ্যমে ডেনমার্কের প্রতিনিধিত্ব করেছেন। ডেনমার্কের বয়সভিত্তিক দলের হয়ে তিনি প্রায় ৪ বছরে ১৮ ম্যাচে অংশগ্রহণ করেছেন।

## তথ্যসূত্র

## বহিঃসংযোগ

* 
* 
* 
* 
* 
* 
* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ডেনীয় ফুটবলার
বিষয়শ্রেণী:উরাওয়া রেড ডায়মন্ডসের খেলোয়াড়
বিষয়শ্রেণী:জে১ লিগের খেলোয়াড়
বিষয়শ্রেণী:স্ট্যান্ডার্ড লিয়েজের খেলোয়াড়
বিষয়শ্রেণী:ক্লাব ব্রুজের খেলোয়াড়
বিষয়শ্রেণী:স্পোর্টিং লোরেকেনের খেলোয়াড়
বিষয়শ্রেণী:ডেনীয় সুপারলিগার খেলোয়াড়
বিষয়শ্রেণী:জাপানে প্রবাসী ফুটবলার
বিষয়শ্রেণী:বেলজীয় প্রো লিগের খেলোয়াড়
বিষয়শ্রেণী:বেলজিয়ামে প্রবাসী ফুটবলার
বিষয়শ্রেণী:ডেনমার্কের আন্তর্জাতিক যুব ফুটবলার
বিষয়শ্রেণী:আল ওয়াক্রাহ স্পোর্টস ক্লাবের খেলোয়াড়
বিষয়শ্রেণী:কাতার স্টার্স লিগের খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:ফুটবল ক্লাব মিচিল্যানের খেলোয়াড়
বিষয়শ্রেণী:ফুটবল ক্লাব টোকিওয়ের খেলোয়াড়
মেরিন এল হিমার

**<nowiki/>'<nowiki/>''মেরিন এল হিমার হলেন একজন [[ফ্রান্স|ফরাসি]] মডেল এবং সোশ্যাল মিডিয়ায় প্রভাবশালী ব্যক্তিত্ব।*** তিনি রিয়েলিটি টেলিভিশন সিরিজ 'লেস প্রিন্সেস এট লেস প্রিন্সেস ডি ল'আমোর (প্রেমের রাজকুমার এবং রাজকুমারী)-তে তার যমজ বোন ওসেন এল হিমারের সাথে তার উপস্থিতির জন্য পরিচিত।  ২০২২ সালের নভেম্বরে তিনি ঘোষণা করেন যে, ধর্ম হিসেবে তিনি [[ইসলাম|ইসলামকে]] গ্রহণ করেছেন।

== প্রাথমিক জীবন ও ক্যারিয়ার ==
মেরিন ১৯৯৩ সালে [[ফ্রান্স|ফ্রান্সের]] [[বর্দো|বোর্দোতে]] মরক্কো বংশোদ্ভূত বাবা ও ফরাসি মায়ের কাছে জন্মগ্রহণ করেন। মেরিন একজন টিভি অভিনেত্রী হিসেবে তার কর্মজীবন শুরু করেন। তিনি প্রথম রিয়েলিটি টিভি শো লেস প্রিন্সেস এট লেস প্রিন্সেস ডি ল'আমোর (প্রেমের রাজকুমার এবং রাজকুমারী) তার [[যমজ|যমজ বোন]] ওশেন এল হিমারের সাথে অভিনয় করে খ্যাতি পান। মেরিন সক্রিয়ভাবে [[ইন্সটাগ্রাম|ইনস্টাগ্রাম]], [[স্ন্যাপচ্যাট|স্ন্যাপচ্যাটের]] মতো [[সামাজিক যোগাযোগ মাধ্যম|সোশ্যাল মিডিয়া]] প্ল্যাটফর্ম ব্যবহার করেন এবং  সেখানে তিনি ভ্রমণ, ফ্যাশন, লাইফস্টাইল সম্পর্কিত বিষয়াদি শেয়ার করেন। [[ইন্সটাগ্রাম|ইনস্টাগ্রামে]] তার ১.৩ মিলিয়ন ফলোয়ার রয়েছে।

== ব্যক্তিগত জীবন ==

সম্প্রতি এল হিমার ঘোষণা করেন যে, তিনি ২০২২ সালের নভেম্বরে [[ইসলাম|ইসলামকে]] তার ধর্ম হিসেবে গ্রহণ করছেন। সম্প্রতি তিনি পবিত্র মক্কায় গিয়ে হিজাব পরিহিত অবস্থায় একটি ছবিসহ ইনস্টাগ্রামে পোস্ট করেন:

"*এই মুহূর্তগুলি জীবনের "সবচেয়ে আনন্দের দিন। এই মুহূর্তে অনুভব করা সুখ এবং আবেগের তীব্রতা প্রকাশ করার জন্য যথেষ্ট শক্তিশালী কোন শব্দ নেই। একটি আধ্যাত্মিক যাত্রা, যা আমি আশা করি ইনশাআল্লাহ আমাকে উন্নীত করবে এবং গাইড করবে।এটি আত্মা, হৃদয় এবং যুক্তির একটি পছন্দ*"।

*'ইসলাম গ্রহণের কারণ'''

ফরাসি মিডিয়া জানিয়েছে যে, হিমার তার সৎ বাবার সাথে বেড়ে উঠেছেন। তাঁর জন্মদাতা পিতা ছিলেন মরক্কোন বংশোদ্ভূত। তিনি নিজের জন্মদাতা বাবা সম্পর্কে কিছু গবেষণা করেছেন যে, তারা মূলত কোথা থেকে এসেছেন এবং এই গবেষণার সময় ইসলামের সাথে তাঁর পরিচয় হয় এবং তিনি ইসলাম গ্রহণ করেন।

## ফরাসি ইসলাম বিদ্বেষ ও এল হিমার
এল হিমার এমন সময় ইসলাম গ্রহণ করেন, যখন ফ্রান্সে ইসলাম বিদ্বেষ চরম আকার ধারণ করেছে। এল হিমার হিজাবসহ নিজের ছবি শেয়ার করেছেন, যখন হিজাব ফ্রান্সে বহুল আলোচিত ইস্যুতে পরিণত হয়েছে। তার ইসলাম গ্রহণে পর অনেক বড় বড় তারকা মন্তব্য করেছেন। অনেকে বলেছেন, তার ইসলাম গ্রহণ কি ফ্রান্সে ইসলাম বিদ্বেষে কোনো প্রভাব ফেলবে? ফরাসি সমাজ কি মুসলমানদের নিজের মেনে নিয়ে তাদের ধর্মীয় অধিকারের পক্ষে দাঁড়াবে?

## তথ্যসূত্র

বিষয়শ্রেণী:ফ্রান্স,
বিষয়শ্রেণী:ফ্রান্স
বিষয়শ্রেণী:ফ্রান্সে ইসলাম
এশিয়ায় হিন্দুধর্ম

**[[হিন্দুধর্ম]]** এশিয়ার একটি প্রধান এবং সর্বাধিক অনুসরণ করা ধর্ম, যা এশিয়ার মোট জনসংখ্যার ২৬% এরও বেশি ব্যক্তি অনুসরণ করে। ২০২৩ সালে, এশিয়ায় মোট হিন্দুদের সংখ্যা ১২৩.৫ কোটির বেশি বসবাস করে। এশিয়া বিশ্বের হিন্দুদের প্রায় ৯৮.৮% বাস করে, এর মধ্যে আবার শুধু ভারতেই বিশ্বের মোট হিন্দুর ৯৪% এ বসবাস। উল্লেখযোগ্য হিন্দু ধর্মাবলম্বী জনসংখ্যা সহ এশিয়ান অন্যান্য দেশগুলির মধ্যে রয়েছে নেপাল, বাংলাদেশ, পাকিস্তান, ইন্দোনেশিয়া, শ্রীলঙ্কা, মালয়েশিয়া এবং সংযুক্ত আরব আমিরাত। এশিয়া হল বৃহত্তম হিন্দু জনসংখ্যার আবাসস্থল, প্রধানত ভারতীয় উপমহাদেশীয় অঞ্চলে ।

## ইতিহাস
থাম্ব|Hinduism expansion in Asia, from its heartland in Indian Subcontinent, to the rest of Asia, especially Southeast Asia, started circa 1st century marked with the establishment of early Hindu settlements and polities in Southeast Asia.

ধারণা করা হয়, হিন্দুধর্মের শিকড় সিন্ধু উপত্যকা সভ্যতায় প্রায় ৩,০০০  খ্রিস্টপূর্বাব্দে সিন্ধুনদে শুরু হয়েছিল এবং ভারতীয় উপমহাদেশে ছড়িয়ে পড়েছিল । যদিও হিন্দুধর্মের ইতিহাস লৌহ যুগ থেকে ভারতীয় উপমহাদেশে ধর্মের বিকাশের সাথে ওভারল্যাপ বা সামঞ্জস্যপূর্ণ, এর কিছু ঐতিহ্য প্রাগৈতিহাসিক ধর্ম যেমন ব্রোঞ্জ যুগের সিন্ধু উপত্যকা সভ্যতার সাথে সম্পর্কিত। এইভাবে হিন্দুধর্মকে বিশ্বের "প্রাচীনতম ধর্ম" বলা হয়েছে।

হিন্দু শাসক ও রাজবংশ দ্বারা হিন্দুধর্ম দক্ষিণ ও দক্ষিণ-পূর্ব এশিয়ায় ছড়িয়ে পড়ে এবং গুপ্ত সাম্রাজ্য বা গুপ্ত যুগের রাজত্বকে হিন্দু ধর্মের জন্য "সুবর্ণ সময় (Golden period)" হিসাবে বিবেচনা করা হয় এবং ধর্মটি রেশম পথের মাধ্যমে মধ্য এশিয়া ছড়িয়ে পড়ে। মধ্য-পূর্ব এশিয়ায় বিশ্বের বিভিন্ন অংশের সাথে বাণিজ্যের তাৎপর্যপূর্ণ অনেক হিন্দু উপনিবেশও ছিল। যদিও ভারতীয় উপমহাদেশ আফগানিস্তানে ইসলামের বিস্তার এবং মুসলিম বিজয়ের সাথে এবং দক্ষিণ-পূর্ব এশিয়া, বিশেষ করে ইন্দোনেশিয়ায়, ভারতীয় উপমহাদেশের ধর্মে হিন্দুধর্ম হ্রাস পেতে শুরু করে এবং সঙ্কুচিত হয় ।

## জনসংখ্যা

### মধ্য এশিয়া

### পূর্ব এশিয়া

### মধ্যপ্রাচ্য

### দক্ষিণ এশিয়া

### দক্ষিণ - পূর্ব এশিয়া

### পশ্চিম এশিয়া

## আরও দেখুন

* হিন্দুধর্মের ইতিহাস
* হিন্দু উৎসবের তালিকা
* দেশ অনুযায়ী হিন্দুধর্ম
* হিন্দু পঞ্জিকা
* হিন্দু সাম্রাজ্য এবং রাজবংশের তালিকা

## মন্তব্য

## তথ্যসূত্র

### উদ্ধৃতি

### গ্রন্থপঞ্জি

* 
* 
* 
* 

## বহিঃসংযোগ

* 


বিষয়শ্রেণী:এশিয়ার ধর্মবিশ্বাস